《次韵王克明三首 其三》
明代·林弼

共泛沧溟不共船，风樯浪楫若追攀。篷窗相忆又今雨，柁屋同看非故山。

身世已如游物外，氛尘只合出人间。维梢活水知何日，买酒烧鱼一破颜。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。